Se spune că meseria este brățară de aur…

Pasiunea mea pentru ceasuri a început în urmă cu mai mulți ani, de când eram în școala generală, ca o curiozitate care continuă și astăzi. Pe când aveam vreo 13 ani și școala era principală ocupație, înafara ei aveam să descopăr tainele mecanismelor ceasurilor vechi și mari, de perete, într-un atelier de reparații, în care fiecare obiect avea propria lui istorie care mă fascina.

Acolo mergeam de câteva ori pe săptămână să învăț secretele meseriei de ceasornicar de la un adevărat maestru. Cu toate că în scoala m-am pregătit în cu totul alt domeniu, care nu avea nici o legatură cu ceasornicăria, pasiunea pentru ceasuri a fost mult mai puternică. Tot acolo, m-am specializat în calibrare și restaurare în diverse tipuri de ceasuri și mecanisme. Mai târziu aveam să descopăr că această activitate extrașcolară, de fapt un hobby, avea să fie vocația profesională, ajungând mai apoi să susțin cursuri de atestare profesională și să lucrez cu ceasuri de lux pentru firme de renume. La un magazin de prestigiu din București, am lucrat cu ceasuri de lux, iar acolo am avut posibilitatea să îmi îmbunătățesc performanțele în evaluare, diagnosticare și mentenață a ceasurilor. Pentru a ține pasul cu noutățile tehnice din industrie, m-am specializat la ETA SA în Elveția – la Manufacture Horlogere Suisse, în Grenchen. Obținând această certificare și având cunoștințele necesare, am avut șansa de a lucra pentru unul dintre cei mai renumiți producători de ceasuri din lume, Breitling. Experiența de la Breitling și participarea la evenimente internaționale în domeniu m-au făcut să realizez că nu mă pot opri aici și că îmi doresc din ce în ce mai mult, propriul meu business. Oportunitatea s-a arătat după multă muncă și determinare, când împreună cu prietenul meu Iulian Grozăvescu, ceasornicar pe ceasuri mari și restaurator, am reușit să preluăm compania Time in Hand în Mare Britanie despre care veți afla mai multe în numerele următoare. Un drum plin de satisfacții și provocări, care este încă la început… Pasiunea lui Iulian Grozăvescu a început în 2011 când avea 18 ani, pasiune născută datorită aprecierii obiectelor de artă și a istoriei. Deși venirea în București a fost pentru o carieră diferită, dragostea pentru ceasuri a fost mai puternică și acesta a început ucenicia la un atelier individual de unde avea să învețe tainele meseriei de la un ceasornicar aflat la a 3-a generație in breasla. Tot in 2011 ne-am si cunoscut, pasiunile avand modurile lor de a conecta oamenii. Ulterior, pasiunea l-a împins către unul dintre cei mai mari colecționari de ceasuri și obiecte de artă, unde avea să organizeze primul său atelier având și certificarea profesională obținută la București, care a fost un alt prilej de revedere întrucât fără să stabilim ne-am întâlnit la curs. Cu o gestiune de peste 500 de ceasuri de buzunar și aproximativ 300 ceasuri de perete experiența a crescut corespunzător ajungând la nivel de senior. Întrucât oportunitățile s-au ivit în Marea Britanie, acesta se mută în anul 2015 la Liverpool unde va colabora cu o companie Keep Time pentru service și restaurări, respectiv mai multe anticariate și numerosi colecționari dar și job-uri part time în alte domenii. Drumurile noastre se întâlnesc din nou, de această dată în Mare Britanie pe când Iulian lucra la o companie privată, Time in Hand, unde oportunitatea i se ivește și împreună decidem să ne unim forțele în a prelua compania de la vechiul propietar pe care aceasta o avea din 1980. Puține cuvinte pentru a descrie o perioadă atât de lungă și frumoasă. Nu uitați să vă urmăriți pasiunile chiar dacă nu aveți nici un plan…

Adrian Sîrbu

Contents